|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **NACRT****Odluke o izmjenama i dopunama Odluke o socijalnoj skrbi** |
| **Grad Poreč-Parenzo****Upravni odjel za društvene djelatnosti** |
| Početak savjetovanja: 26.04.2024. | Završetak savjetovanja: 27.05.2024.  |

**RAZLOG DONOŠENJA**

|  |
| --- |
| Vrste, korisnici, uvjeti, način i postupak za ostvarivanje prava i naknada iz područja socijalne skrbi koje osigurava Grad Poreč-Parenzo uređeni su Odlukom o socijalnoj skrbi (dalje u tekstu: Odluka) koja je donesena na sjednici Gradskog vijeća održanoj 6.10.2016. godine i objavljena u “Službenom glasniku Grada Poreča-Parenzo” broj 13/16, te izmjenama i dopunama Odluke objavljenih u “Službenom glasniku Grada Poreča-Parenzo” br. 15/19, 3/23 i 12/23. Izradi izmjena i dopuna Odluke pristupilo se zbog donošenja Zakona o inkluzivnom dodatku („Narodne novine Republike Hrvatske“ br. 156/23) kojim se ukidaju dvije vrste naknada koje su utvrđene Zakonom o socijalnoj skrbi, a koje su sastavni dio socijalnog uvjeta iz članka 14. Odluke, na temelju kojeg se ostvaruju prava i naknade iz Odluke o socijalnoj skrbi. Budući da se Zakonom o inkluzivnom dodatku uvodi nova naknada koja će zamijeniti ove dvije ukinute, potrebno je uskladiti Odluku sa istim.  |

Pozivaju se zainteresirani da do **zaključno 27.05.2024.** dostave svoje komentare na Nacrt Odluke o izmjenama i dopunama Odluke o socijalnoj skrbi putem Obrasca za savjetovanje na adresu elektroničke pošte: manuela.krepcic@porec.hr.

Po završetku savjetovanja izradit će se izvještaj koji će biti objavljen na internetskim stranicama Grada Poreča-Parenzo u roku do 8 dana od završetka savjetovanja.

Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.